Nyck de Vries
Nyck de Vries (født d. 6. februar 1995) er en hollandsk racerkører, som kører for Formel E-holdet Mercedes-EQ Formula E Team. Han er også test- og reservekører for Formel 1-holdet Mercedes GP.

Karriere

Gokarts 
de Vries begyndte i gokarts, og havde stor success i tuneringer i både hans hjemland Holland, men også i Belgien og Tyskland. Han vandt i 2010 og 2011 verdensmesterskabet i gokarts.

Formel Renault Eurocup 
de Vries rykkede i 2012 op i formelbiler, da han skiftede til Eurocup Formel Renault 2.0 serien. Han blev femteplads i sin debutsæson i formelbiler. Hans anden sæson var meget ens, og han sluttede igen som femteplads. 2014 ville dog blive hans store gennembrud, da han overbevisende vandt mesterskabet.

Formel Renault 3.5 
de Vries rykkede op i Formel Renault 3.5 ved 2015 sæsonen. Han tog en enkelt sejr i sæsonen, og sluttede på tredjepladsen i mesterskabet.

GP3 Series 
de Vries rykkede i 2016 til GP3 Series, hvor han sluttede på sjettepladsen, et skuffende resultat taget i forhold til at hans to holdkammerater, Charles Leclerc og Alex Albon, sluttede som henholdvis første- og andenplads.

Formel 2 
de Vries rykkede herefter op i Formel 2 i 2017 sæsonen. I sin debutsæson fik han en enkelt sejr, da han sluttede på syvendepladsen. For næste sæson rykkede han til Prema Racing, og sluttede på fjerdepladsen. Han skiftede igen hold ved 2019 sæsonen, hvor han rykkede tilbage til ART Grand Prix, som han havde kørt med i GP3. de Vries havde en god start på sæsonen, og trods en dårlig afslutning, var det godt nok til at han kunne slå Nicholas Latifi, og dermed tage mesterskabet.

World Endurance Championship 
de Vries har deltaget løbende i forskellige ræs indenfor World Endurance Championship i sin karriere.

Formel E 
de Vries skiftede til Formel E ved 2019-20 sæsonen, hvor han sluttede på elvtepladsen. 2020-21 sæsonen ville dog blive en særlig en. Sæsonen var utrolig tæt fra start til slut, og før den sidste omgang var der teoretisk set 18 kørere som alle kunne vinde mesterskabet. Det var dog de Vries der trak det lange strå, da hans ottendeplads var godt nok til at tage mesterskabet, men kun som resultat af at hans 3 største udfordrere til mesterskabet alle måtte udgå af ræset som resultat af sammenstød.

Formel 1 
de Vries har deltaget i flere test i Formel 1, og har siden 2020 været reservekører sammen med Stoffel Vandoorne for Mercedes GP. Der han gentagende gange været rygter om en plads i Formel 1 for de Vries, men indtil videre er muligheden ikke kommet. Han har i sin tid som reservekører testet for flere hold som bruger Mercedes motorer, herunder Williams og Aston Martin.

de Vries gjorde sin Formel 1-debut ved Italiens Grand Prix 2022, hvor han erstattede Williams-køreren Alex Albon, som var blevet syg med blindtarmsbetændelse. de Vries imponerende stort på sin debut, da han sluttede på niendepladsen, og dermed sikrede sig point på sin debut. Han blev kåret som 'Driver of the Day' efter ræset, hvilket gives til den som fansene stemer som dagens bedste kører.

Kilder

Eksterne henvisninger 

Motorsportsfolk fra Holland
Formel E-kørere fra Holland
Formel 1-kørere fra Holland